Uzulu Unxuswa Emhlanganweni Omkhulu koBulawayo
“Mina lo Ndlovu siyalinxusa. Wozani ngokunengi sizoxoxisana. UBulawayo ngowethu njalo ikusasa ngelethu.”
WASHINGTON DC — Ngempelasonto ezayo kulomhlangano eCillas Conference Center koBulawayo obizwa ngokuthi yi-Winning in Life, Love & Finance lapho okuzabe kulegcwethi ezixwayisa uzulu ngokutshiyeneyo. Ingcwethi lezi zigoqela uMnu. Njabulo Moyo obhala amabhuku njalo ophiwe kwezokukhuluma phakathi kukazulu loMnu. Mkhululi Ndlovu laye owenza okufanayo zizakwethulela amacebe okukhuthaza abantu ngendlela zokunqoba empilweni, indaba zemali lazothando. UMoyo uthi bazabe bethengisa ingwalo zabo njalo bexwayisa uzulu ngokuthuthukisa umnotho wabo. Uphinde wathi yena lo Ndlovu bakhethe ukwenza loluhlelo koBulawayo ngoba ngombono wakhe isimo somnotho edolobheni leli usutshiye izakhamizi zilahle ithemba lokuthi impilo yabo izaguquka loba hatshi. “Mina lo Ndlovu siyalinxusa. Wozani ngokunengi sizoxoxisana. UBulawayo ngowethu njalo ikusasa ngelethu.” Uhlelo lolu lukhangelele ukuvuselela ithemba le zakhamizi zako Bulawayo ezithwele nzima ngokuziphandela ngesikhathi ilizwe le Zimbabwe lilomnotho ogugudeka okumangalisayo. Abafisa ukungena kuloluhlelo kumele bakhokhe i$5 kuphela njalo abafisa ukusebenzelana labo balakho ukubaxhuma kunombolo ezithi 0773 269 824.